הבלדה על חדווה ושלומיק

הבלדה על חדווה ושלומיק הוא פזמון, שביצעה הזמרת מירי אלוני, והיה שיר הנושא של הסדרה "חדווה ושלומיק" ששודרה בטלוויזיה הישראלית בשנת 1971.

רקע
השיר נכתב על ידי יהונתן גפן והולחן על ידי יאיר רוזנבלום. הסדרה שמבוססת על ספרו של אהרן מגד, "חדוה ואני", עסקה בחדווה (יעל אביב) ושלומיק (מנחם זילברמן) שעזבו את הקיבוץ אל העיר הגדולה. מילות השיר עוסקות אף הן במשבר העזיבה ובהתמודדות עם התרבות והמנהגים הלא מוכרים. הביצוע הקולי של השיר פתח את כל אחד מפרקי הסדרה כרקע לכתוביות שחקני ויוצרי הסדרה.

בשנת 2016 ביצעה מארינה מקסימיליאן גרסת כיסוי לשיר, כחלק מציון 48 שנים לשידור הציבורי בישראל. שנה לאחר מכן שודר השיר ביום השידורים האחרון של הערוץ הראשון של רשות השידור.

השיר בספרי תווים

 חיים קינן, אלון רזניק (עורך), השירים הגדולים: סרטים, מחזות זמר, סדרות טלוויזיה, עמ' 165, הספרייה למוזיקה, 1999.

קישורים חיצוניים

 

 לדף השיר באתר הספרייה הלאומית

שירי 1971
שירים שנכתבו על ידי יהונתן גפן
שירים שהולחנו על ידי יאיר רוזנבלום
שירי מירי אלוני